Gospođa koja nestaje (1938)
Gospođa koja nestaje (engleski: The Lady Vanishes) britanska je avanturistička triler-komedija iz 1938, koju je režirao Alfred Hitchcock nakon velikog uspjeha njegovog prethodnog filma 39 stepenica. Radnja se zasniva na romanu Točak se okreće, koji je napisala Ethel Lina White. Glavne uloge tumače Margaret Lockwood, Michael Redgrave, Paul Lukas i May Whitty. Bio je to Hitchockov pretposljednji film snimljen u Britaniji prije no što je otišao snimati filmove u Americi. Zbog razmjerno velikog komercijalnog uspjeha – nakon što mu prethodna tri filma nisu imala naročitog odjeka na blagajnama – Hitchcock je uspio dogovoriti povoljne uvjete za rad u Americi. Obrada filma, Gospođa koja nestaje, snimljena je 1979.